Halle Berry

Heli Marija Beri (Halle Maria Berry, g. 1966 m. rugpjūčio 14 d.) – amerikiečių aktorė, modelis. 2002 m. ji pelnė „Oskarą“ už savo vaidmenį filme „Monstrų puota“, ji buvo ir lig šiol yra pirmoji ir vienintelė afrikiečių kilmės amerikietė, laimėjusi „Oskarą“ už pagrindinį vaidmenį. Ji yra viena iš geriausiai apmokamų Holivudo aktorių, kuri taip pat dažnai prisideda prie filmų, kuriuose vaidina, prodiusavimo. Halle turi ir sėkmingą modelio karjerą, ji tebėra firmos „Revlon“ veidas.Private Sector; A Shaker, Not a Stirrer, at Revlon Naujienų tinklalapis „nytimes.com“. Nuoroda tikrinta 2014 m. vasario 2 d.

Prieš tapdama aktore, Berry sudalyvavo grožio konkursuose, kuriuose pelnė kelis apdovanojimus. 1992 m. Halle suvaidino filme „Bumerangas“, kuriame ji buvo pastebėta kaip talentinga jauna aktorė. Po šio vaidmens sekė tokie filmai, kaip „Flinstounai“ (1994), „Bulvortas“ (1998), „Iksmenai“ (2000), „Operacija „Kardžuvė““ (2001), „Pasveikink mirtį kitą dieną“ (2002), kuriame ji suvaidino Bondo merginą Jinx ir „Suvilioti nepažįstamąjį“ (2007). Tolimesnė sėkmė aktorę lydėjo nuo 2010 m., tokiuose filmuose kaip „Debesų žemėlapis“ (2012) ir „Pagalbos šauksmas“ (2013). Aktorė taip pat laimėjo „Auksinę avietę“ už savo vaidmenį filme „Moteris-katė“, kaip blogiausia aktorė ir buvo viena iš nedaugelio aktorių, kuri atsiėmė apdovanojimą asmeniškai.

 Biografija 

Aktorė gimė kaip Maria Halle Berry, bet jos vardas teisiškai buvo pakeistas į Halle Maria Berry, kai mergaitei buvo penkeri. Halle motina, turinti britų ir vokiečių kraujo, Judith Ann dirbo psichiatrinės sesele, o tėvas, afroamerikietis Jerome Jesse Berry, dirbo toje pačioje įstaigoje porteriu, vėliau dirbo autobuso vairuotoju. Halle tėvai išsiskyrė, kai mergaitei buvo ketveri, ji ir jos vyresnė sesuo Heidi Berry-Henderson buvo užaugintos motinos. Halle yra sakiusi, nuo to laiko, kai jis išėjo nieko apie jį negirdėjusi.Halle Berry is poised to become major star Laikraštis „Readind Eagle“. Nuoroda tikrinta 2014 m. vasario 2 d.Jerome Jessie Berry, father of Academy Award-winning actress Halle Berry, has died in a nursing home Naujienų tinklalapis „theage.com.au“. Nuoroda tikrinta 2014 m. vasario 2 d.

Berry baigė Bedford vidurinę mokyklą. Po mokyklos baigimo, kurį laiką dirbo „Higbee’s“ universalinėje parduotuvėje, vaikų skyriuje. Tada ji įstojo į Cuyahoga Community koledžą. 1980 m. Halle sudalyvavo keliuose grožio konkursuose, ji laimėjo konkursuose Miss Teen All American (1985) ir Miss Ohajas JAV (1986).Halle Berry Biography  Tinklalapis „people.com“. Nuoroda tikrinta 2014 m. vasario 2 d. Po to sekė antra vieta Miss Amerika konkurse ir šešta vieta Miss Pasaulis. Ji buvo pirmoji pasaulyje sudalyvavusi Miss Pasaulis konkurse. Po to Halle išvyko į Čikagą pradėti savo karjeros kaip modelis.Pageant Almanac > Miss USA > Scorecard Tinklalapis „pageant-almanac.com“. Nuoroda tikrinta 2014 m. vasario 2 d.

 Asmeninis gyvenimas 

2000 m. Berry buvo įsipainiojus į autoavariją, kai iš eismo įvykio ji pasišalino. Kai kurie žiniasklaidos šaltiniai teigė, kad bausmė už šį nusikaltimą Berry buvo per lengva – aktorė, sumokėjusi baudą, atliko keletą viešųjų darbų ir gavo trejų metų ligtynumą.Halle Berry Sued in Hit-and-Run Naujienų tinklalapis „washingtonpost.com“. Nuoroda tikrinta 2014 m. vasario 2 d. Aktorei ši autoavarija nebuvo pirma, prieš trejus metus ji taip pat buvo patekusi į avariją, iš kurios ji pasišalino.

 Draugystės ir santuokos 

Aktorė susitikinėjo su dantistu iš Čikagos John Ronan, nuo 1989 m. kovo iki 1991 m. spalio. 1993 m. lapkričio mėnesį Ronan padavė Halle į teismą dėl 80 000 JAV dol., kurie, kaip jis teigė, buvo aktorės skola jam. Ronan teigė, jog šiais pinigais jis dengė aktorės išlaidas dėl karjeros, Halle teigė, kad šie pinigai jai buvo dovanoti, byla buvo išnagrinėta jos naudai.Actress Halle Berry hit with $80,000 lawsuit by Chicago dentist  Tinklalapis „highbeam.com“. Nuoroda tikrinta 2014 m. vasario 2 d.

1993 m. sausio 1 d. aktorė ištekėjo už beisbolo žaidėjo David Justice. Jų santykiai nutrūko 1996 m. vasarį, o oficialios skyrybos įvyko 1997 m. birželį. Po išsiskyrimo Halle susirgo depresija, mergina mėgino nusinuodyti smalkėmis.I was close to ending it all, says actress Naujienų tinklalapis „telegraph.co.uk“. Nuoroda tikrinta 2014 m. vasario 2 d.

Halle ištekėjo antrą kartą už Eriko Benét 2001 m. sausį, po dvejų metų trukusios draugystės. Ilgai jų santuoka netruko, Halle sužinojo apie vyro „nuklydimą į kairę“. Apie vyro neištikimybę ji sužinojo iš agento, o netrukus viešbučio tarnautoja aptiko aktorę sukniubusią ant grindų ir raudančią. Aktorė prisipažino prarijusi krūvą migdomųjų ir užgėrusi juos alkoholiu. Ji sakė nebeturinti dėl ko gyventi, nes labiausiai troškusi tobulos santuokos. Berry tvirtino norėjusi nusižudyti, nes labai mylėjusi Eriką, o šis ją išdavęs.Halle Berry, Eric Benet Split  Tinklalapis „people.com“. Nuoroda tikrinta 2014 m. vasario 2 d. Jų oficialios skyrybos įvyko 2005 m. sausį.

Vėliau Halle susitikinėjo su prancūzų-kanadiečių modeliu Gabriel Aubry, su kuriuo susipažino „Versace“ fotosesijoje. Su Gabriel Halle susilaukė dukters Nahla (g. 2008 m. kovo 16 d.). Pora kartu buvo penkerius metus, vėliau pranešė apie skyrybas (2005–2010 m.).Halle Berry’s Baby Name: Nahla Ariela Aubry! Tinklalapis „people.com“. Nuoroda tikrinta 2014 m. vasario 2 d.
Po išsiskyrimo su Gabriel Aubrey, Halle pradėjo bylinėtis dėl dukros globos. Buvusių partnerių teisminė kova truko net dvejus metus, kol galiausiai jiems pavyko suitarti.Halle Berry and Gabriel Aubry Reach „Amicable Agreement“ in Court Tinklalapis „uk.eonline.com“. Nuoroda tikrinta 2014 m. vasario 2 d.

Berry pradėjo susitikinėti su prancūzų aktoriumi Olivier Martinez. Apie savo sužadėtuves pranešė 2012 m. kovą, o susituokė 2013 m. liepą Paryžiuje,Prancūzijoje. 2013 m. spalio 5 d. jie susilaukė sūnaus Maceo.Halle Berry & Olivier Martinez Welcome Their Son! Tinklalapis „people.com“. Nuoroda tikrinta 2014 m. vasario 2 d.Olivier Martinez confirms engagement to Halle Berry, clears up ring debate, opens Villa Azur on South Beach this weekend Tinklalapis „miami.com“. Nuoroda tikrinta 2014 m. vasario 2 d.

 Filmografija 

 Metai  Pavadinimas lietuvių kalba  Pavadinimas originalo kalba  Vaidmuo  Papildomai 1991  Džiunglių karštinė  Jungle Fever  Vivian  1991  Tik verslas  Strictly Business  Natalie  1991  Paskutinis skautas  The Last Boy Scout  Cory  1992  Bumerangas  Boomerang  Angela Lewis  1993  Tėvystė  Father Hood  Kathleen Mercer  1993  Programa  The Program  Autumn Haley  1994  Flinstounai  The Flintstones  Sharon Stone  1995    Losing Isaiah  Khaila Richards  1996  Prezidento sprendimas  Executive Decision  Jean  1996  Lengtynės link saulės  Race the Sun  Miss Sandra Beecher  1996  Turtuolio žmona  The Rich Man’s Wife  Josie Potenza  1997    B*A*P*S  Nisi  1998  Bulvortas  Bulworth  Nina  1998  Kodėl kvailiai įsimyli?  Why Do Fools Fall in Love  Zola Taylor  2000  Iksmenai  X-Men  Aurora Monro/Audra  2001  Operacija „Kardžuvė“  Swordfish  Ginger Knowles  2001  Monstrų puota  Monster’s Ball  Leticia Musgrove  Pelnė Oskarą 2002  Pasveikink mirtį kitą dieną  Die Another Day  Giacinta 'Jinx' Johnson  2003  Iksmenai 2  X2: X-Men United  Aurora Monro/Audra  2003  Gotika  Gothika  Miranda Grey  2004  Moteris-katė  Catwoman  Paišens Phillips  2005  Robotai Robots  Cappy  įgarsinimas 2006  Iksmenai: žūtbūtinis mūšis  X-Men: The Last Stand Aurora Monro/Audra  2007  Suvilioti nepažįstamąjį Perfect Stranger  Rowena Price  2007  Tai, ką mes praradome  Things We Lost in the Fire  Audrey Burke  2010  Frenki ir Elis  Frankie and Alice  Frankie/Alice  2011  Naujieji metai Niujorke  New Year’s Eve  Seselė Aimee  2012  Tamsioji banga  Dark Tide  Kate Mathieson  2012  Debesų žemėlapis  Cloud Atlas  Jocasta Ayrs/ Luisa Rey/  Ovid/ Meronym/ Vietinė moteris/  Indiško vakarėlio viešnia  2013  Kietašikniai  Movie 43  Emily  2013  Pagalbos šauksmas  The Call  Jordan Turner  2014  Iksmenai: Praėjusios ateities dienos  X-Men: Days of Future Past  Aurora Monro/Audra  Vyksta pasiruošimo darbai

 Šaltiniai 

 Nuorodos 
 Halle Berry tinklalapyje „IMDb.com“
 Halle Berry  tinklalapyje „obuolys.lt“

Kategorija:JAV aktoriai